text: Horsens-manager forventer herrefight med AGF
  25 november 2016 kl. 12.40
  Bo Henriksen forventer en hård og fysisk kamp, når AC Horsens fredag aften tager imod AGF.
  De to klubber plejer at levere en herrefight, og der venter også en intens affære i aften til et østjysk lokalopgør med mange mennesker på tribunerne, forventer Bo Henriksen:
  - Det bliver en hård, fysisk kamp, hvor AGF vil have bolden meget. Der er ingen tvivl om, at AGF har et godt hold, men vi mener, at vi kan vinde kampen, for det har vi gode forudsætninger for. Vi er klar til at fighte i hver eneste duel, vi er klar til at løbe meget, og vi bliver som sædvanligt irriterende at spille mod, siger Horsens-manager Bo Henriksen inden kampen, der fløjtes i gang kl. 20,15.
  
  Omklædningsrummet er allerede klar til aftenens opgør mod @AGFFodbold #achagf #sldk pic.twitter.com/OzxcFwT4m0
  
  